Publication: Magyar Közlöny
Issue: MK-1999-63 (Year: 1999, Number: 63)
Era: 1990-2004
Section: 1993. évi LXXVI. törvény, valamint a szakmai vizsgáztatás
Paragraph Index: 83

2. Általános követelmények A társasházkezelő a feladatai megoldásához szükséges mértékben rendelkezzen a tulajdonosok, bérlők, használók irányában a kapcsolatteremtéshez és annak folyamatos fenntartásához nélkülözhetetlen kommunikációs készséggel. A feladatai ellátása során legyen jártas a munkavállalókkal, a vállalkozókkal való kapcsolatteremtésben. A társasházkezelő rendelkezzen az alábbi ismeretekkel: 2.1. Műszaki ismeretek — Ismerje a társasházhoz kapcsolódó műszaki alapfogalmakat, a lakóépületek szerkezeteit és azok ismétlődő 1999/63. szám hibajelenségeit, a garancia, a szavatosság, a kötelező alkalmassági idő érvényesítésének lehetőségeit. — Ismerje az építésügyi előírásokat. 2.2. Jogi ismeretek — Ismerje a társasházra vonatkozó jogszabályi rendelkezéseket, ezek összefüggéseit. — Ismerje a feladatköre ellátásához szükséges — a társasháztulajdonnal, a bérlettel, az adózással, a munkajoggal, a társadalombiztosítással, valamint a felújítások támogatásával összefüggő — előírásokat. 2.3. Gazdasági ismeretek — Alapvető pénzügyi, számviteli, könyvvezetési, valamint társadalombiztosítási és adózási ismeretekkel rendelkezzen. — Ismerje a társasházak üzemeltetésének, karbantartásának, felújításának rendszerét, a tevékenység költségvonzatát. — Ismerje a lakóépületek közüzemi ellátásának (villany-, gáz-, víz-, csatornaszolgáltatás), továbbá a távfűtés és a központifűtés- és melegvízellátás gazdasági rendszerét. 2.4. Nyilvántartásokhoz kapcsolódó ismeretek — Ismerje és alkalmazza a társasházkezelés folyamatos ellátásához szükséges nyilvántartásokat. — Tájékozott legyen az épületfenntartáshoz kapcsolódó információgyűjtés és -kiértékelés formáiról. 2.5. Piaci ismeretek — Ismerje a közös tulajdonú helyiségek, lakások (házfelügyelői, gondnoki lakás) bérének, vételárának alakulását, az épület közös területei hasznosításának lehetőségeit. — Ismerje az építőipari munkák versenyeztetésére, a munkák elvégzésére vonatkozó megbízás rendszerét, szabályait.

Source: https://magyarkozlony.hu/hivatalos-lapok/4e4529b86629f76a4f895de554b338bf37fde7c1/dokumentumok/ce32c968df9c8ad76b5b2ebb9d0d73061adaa30a/letoltes